A falu iskoláját 1774-ben alapították. A napóleoni háborúk során a települést több alkalommal megszállták. Az 1848-as forradalom után eltörölték a feudális birtokrendszert és megalakult Waldneukirchen községi önkormányzata. 1893-ban a község területének egy része és 700 lakója átkerült az akkor alapított Adlwang községhez. 1889-ben a Steyr-völgyi vasút megépítésével a falu csatlakozott a vasúthálózathoz. A Monarchia és az Ennsentúli Főhercegség 1918-as megszűnése után Waldneukirchent Felső-Ausztria tartományhoz, a Német Birodalomhoz való 1938-as csatlakozás után pedig az Oberdonaui gauba sorolták be. A második világháború után a községet amerikaiak szállták meg, egészen 1955-ig.